Ining bapor ipigngaran sa puting burak kan kahoy na chestnut siring sa uso kaidto na magpangaran kan mga sasakyan sa mga pangaran nin kahoy, mga burak asin mga hayop. Kan ini naglayag an pamayong kapitan iyo si Christopher Jones, asin pangahas nanggad na nagbagtas sa Dagat Atlantiko asin naghale sa Inglatierra Septyembre 6, 1620. Pakalihis nin 66 na aldaw na peligroso asin mapawot na gayong paglayag, kun saen dakul nagherelang asin duwa an nagadan, uminabot ini asin nag'angkla sa iswil kan Cape Cod (Pantalan kan Provincetown) kan Nobyemnbre 21. Kuta an tuyong dumanan kaini iyo an Salog Hudson, harani sa presenteng Nweba York, sa may poro kan Kolonyang Viriginia na natogdas kaidto kan 1607 kan Inglatierra. Nalagalag an Mayflower asin napadpad kan umaboton na an winter kaya naglugar na sana sa Sola' nin Cape Cod. Kan Marso 21/31, 1621 an gabos na nabuhay asin natadang mga pasahero na nagpa'ili sa laog kan bapor pinagmarhay na magdahik sa Plymouth, asin kan Abril 5/15, an Mayflower, sarong pribadong bapor na pig'arkila sana man, nagbalik na sa Inglatierra. Kan taon 1623, sarong taon kan magadan na si kapitan Christopher Jones, an bapor na ini posible pig'urutas na sa pakinabang kan mga pasagi kaini duman sa Rotherhithe, London..

Denesinyo ni Domingo de Escondrillas kan 1869, an solong arkitekto kan Cebu kan panahon na idto, an Carcel de Cebu orihinalmente aporon kuta na Carcel del Distrito, an mayor na preso kan Distrito Visayas. Ini an rason kun napano ta may kadakulaan sa hiwas. Tinutubod na dakulang parte kan gapong bingkay ginamit igdi hale mansana sa ginaba na simbahan, an Simbahan Parian, kan taon 1878. Pakalihis duwang polong taon, an karsel pinahirahay kan 1892 na nagdugang nin mga edipisyo sa likod kan mayor na estruktura na ngonyan nagsisirbeng lugar kan anom na galeriya kan museo.

Si Lee Kuan Yew (namundag bilang Harry Lee Kuan Yew, Septyembre 13, 1923 – Marso 23, 2015) sarong abogado asin pulitikong Singapur. Siya an pinakainot na Primer Ministro kan Singapur sa laog nin tulong dekada. Siya man binibistong kagmuknang ama kan modernong Singapur asin bilang ""Arkitekto kan Modernong Singapur.

An Pan Amerikanong Kaburonyogan nin Pakurusogan, (sa Ingles: Pan American Sports Organisation, (PASO); Portuges: Organização Desportiva Pan-Americana, ODEPA; Espanyol: Organización Deportiva Panamericana, ODEPA); sarong internasyunal na kaburonyogan na minarepresentar sa presenteng 42 Nasyunal na Olimpikong Komite (NOC) kan kontinenteng Amerika. Ini an Kontinental na Kasararoan para sa duwang Amerika.